
ARCHIDIECEZYA LWOWSKA. 


Ad Venerabilem Clerum secularem et 
regularem 
Archidioecesis Leopolitanae. 
Venerabiles Fratres. 

Sacra Sedes Apostolica solet, pro temporum ac locorum cir- 
cumstantiis, Episcopos, in partem solicitudinis Suae vocatos, in 
iis praesertim regionibus, quae longius distant, peculiaribus exor- 
nare facultatibus, ut indigentiis spiritualibus fidelium promtius ac 
uberius providere valeant. 

Hinc est, quod et Nobis, quam primum ad pastorale regimen 
Archidioecesis hujus vocati fuerimus, facultates quasdam speciales 
delegare, alias vero serius, ad preces Nostras, indulgere Nobis 
censuerit. ) 

De nonnullis fecultatibus tali modo Nobis indultis, jam Ve- 
nerabilem Clerum Nostrum informavimus; quum autem utile exi- 
stimemus, et Venerabilis Clerus, praesertim curatus, ad exactam 
notitiam omnium Nobis a Sacra Sede Apostolica delegatarum fa- 
cultatum perveniat, e re duximus, illas in unum collatas, publici 
juris facere. lc niim : ; 

I. imprimis evidentiae gratia. commemorare libet, quasdam, 
Antecessoribus Nostris delegatas facultates, juxta delegationis re- 
spectivae tenorem ipso jure in Nos transiisse — et quidem: | 

1. judicandi in IL instantia tam matrimoniales, quam alias 
etiam ecclesiasticas causas, Archidioecesis Leopolitanae ritus ar- 
meni (Breve de die 13. Martii 1857) ad decennium, 

2, judicandi in IL. instantia similes causas Archidioecesis 
Leopolitanae ritus graecocathoiici (Breve de die 24. Aprilis 1857) 
ad decennium. 

3. celebrandi examina eoncursualia cum candidatis ad bene- 

ficia curata, justa modalitates uberius expositas, atque eximendi 
quosdam candidatos ab onere examen quoad scientiam solam ite- 
randi — (Rescriptum Sacrae Congregationis Ecclesiasticis extra- 
ordinariis praepositae, de die 28, Januarii 1859 — publicatum per 
Currendam de die 30. Martii 1859. N. 473.) ad decennium. 

IL Facultates, quas jam ad notitiam Venerabilis Cleri pertu- 
limus, sunt sequentes : 

1l. impertiendi, etiam per sacerdotes a Nobis delegatos, Apo- 
stolicam benedictionem cum indulgentia plenaria moribundis (Breve 
de die 24. Martii 1860. Currenda de die 21. Nov. 1860..N. 3158.) 
Facultas haec tributa est Nobis ad tempus, quo Archidioecesi huic 
praefuerimus. RE i 

2. tribuendi assensum in alienationem et enerationem bonorum 
Ecclesiasticorum et Regularium. (Brevia de die 3. Aprilis 1860, 
et 16. Aprilis 1861. — Currendae de die 10. Oct. 1860. N. 1679 
et 17. Junii 1861. N. 1277.) ad decennium. TTE i 

3. dispensandi in impedimento mixtae religionis (Rescriptum 
Sacrae Congragationis Sancti Officii de die 21, Nov. 1860. Cur- 
renda de die 14. Januarii 1861. N. 3375.) ad triennium. —— 

4. indulgendi presbyteris usum capillorum fictitiorum etiam in 
Missarum celebratione. (Rescriptum Sacrae Congregationis Rituum 
de die 10. Januarii 1861 — Currenda de die 10. Febr. 1861 N. 
ord. 6.) ad triennium. 

5. subdelegandi simplicibus sacerdotibus facultatem ad bene- 
dicendas campanas. Rescriptum Sacrae Congragationis Rituum 
de die 19. Januarii 1861 — Currenda de die 10, Febr. 1861. N. 
Ord. 7.) ad triennium. — 

IIl Aliae denique facultates, quibus ex delegatione Sacrae 
Sedis Apostolicae pollemus, sunt: 

1. pro foro externo — per Rescriptum Sacrae Congregationis 
de propaganda fide de diel Aprilis 1860. ad. beneplacitum. ejusdem 
S. Congregationis concessae, cujus quidem Rescripti tenor est se- 

uens : 

: Facultates concessae a SS. D. N. D. Pio Divina Provit. PP. 
IX, R. P. D. Francisco Xaverio Wierzchleyski Archiep. Leopo- 
liensi ritus latini. ; 

1. Ahsolvendi ab haeresi, et apostasia a fide et a schismate 
quoscumque, etiam acclesiasticos, tam saeculares, quam regulares; 
non tamen eos, qui ex locis fuerint, ubi sanctum officium exerce- 
tur, nisi in locis missionum, in quibus impune grassantur haereses 
deliquerint, nee illos qui judieialiter abjuraverint, misi isti nati 
sint ubi impune grassantur haereses, et post judicialem abjura- 
tionem illuc reversi in haeresim fuerint relapsi, et hos in foro 
conscientae tantum. / 

2, tenendi, et legendi, non tamen aliis concedendi, praeter- 
quam, ad tempus tamen, iis Sacerdotibus, quos praecipue idoneos, 
atque honestos esse sciat, libros prohibitos, exceptis operibus Du- 
puy, Volney, M. Reghellini, Pigault, le Brun, De Potter, Bontham, 
l. A. Dulaure, Fêtes et Courtisanes de la Grece, Novelle di Casti, 
et aliis operibus de obsoenis, et contra Religionem "ex professo 
tractantibus. 


3. dispensandi in 3. et 4. simplici, et mixto tantum, nedum 
cum pauperibus sed etiam cum nobilibus, et divitibus in contra- 
hendis; in contractis vero cum haereticis conversis, etiam in 2, 
simplici, e& mixto dummodo nullo modo attingat primum gradum, 
et in his casibus prolem susceptam declarandi legitimam. 

4. dispensandi super impedimento publicae honestatis justis ex 
sponsalibus proveniente. 

5. dispensandi super impedimento criminis, neutro tamen 
conjugum machinante, ac restituendi jus petendi debitum amissum. 

6. dispensandi in impedimento cognationis spiritualis praeter- 
quam inter levantem, et levatum. 

7. hae vero dispensationes matrimoniales, videlicet, 3. 4. 5. 
et 6 non concedantur, nisi cum clausula, dummodo mulier rapta 
non fuerit, et si rapta fuerit, in potestate raptoris non existat, et 
in dispensationibus hujusmodi declaretur expresse illas concedi 
tamquam à sedis apostolicae delegato, ad quem effectum etiam 
tenor hujusmodi facultatum inseratur, cum expressione temporis, ad 
quod fuerint concessae, alias nullae sint. 

8. dispensandi in irregularitatibus, ex delicto occulto tantum 
provenientibus excepta ea, quae ex homicidio voluntario con- 
trahitur. 

9. dispensandi, et commutandi vota simplicia in alia pia opera, 
exceptis votis castitatis, et religionis. 

10. absolvendi ab omnibus casibus réservatis, etiam in bulla 
coenae contentis, in locis tamen ubi impune grassantur haereses. 


11. delegandi simplicibus sacerdotibus potestatem benedicendi 
paramenta, et alia utensilia ad sacrificium missae necessaria, ubi 
non interveniat sacra unctio, et reconciliandi ecclesias pollutas 
aqua ab episcopo benedicta, et in casu necessitatis, etiam aquo 
non benedicta ab episcopo. 

12. conferendi ordines extra tempora, et non servatis inter- 
stitiis, usque ad sacerdotium inclusive. 

13. dispensandi super defectu aetatis unius anni ob operario- 
rum penuriam, ut promoveri possint ad sacerdotium, si alias 
idonei fuerint. 

l4. conficiendi olea cum quinque saltem sacerdotibus, non 
tamen extra diem coenae Domiui nisi necessitas aliud uregat. 


15. celebrandi bis in die, si necessitas urgeat, ita tamen, ut 
in prima missa non sumpserit ablutionem, per unam horam ante 
auroram, et aliam post meridiem, sine ministro, sub dio et sub 
terra, in loco tamen decenti, etiamsi altare sit fractum, vel sine 
reliquiis sanctorum, et praesentibus haereticis schismaticis, infide- 
libus, et excommunicatis; si aliter celebrari non possit. Caveat 
vero, ne praedicta fatultate, seu dispensatione celebrandi bis in 
die aliter, quam ex gravissimis eausis, et rarissime utatur, in quo 
graviter ipsius conscientia oneratur. Quod si hanc eamdem fa- 
cultatem alteri sacerdoti juxta potestatem inferius apponendam 
communicare, aut causas ea utendi alicui, qui a Sancta Sede 
hanc facultatem. obtinuerit approbare visum fuerit, serio ipsius 
conscientiae injungitur, ut paucis dumtaxat, iisque maturioris pru- 
dentiae, ac zeli, et qui absolute necessarii sunt, nec pro quolibet 
loco, sed ubi gravis necessitas tulerit, et ad breve tempus eamdem 
communicet; aut respective causas approbet. 


16. deferendi Sanctissimum Sacramentum occulte ad infirmos, 
sine lumine, illudque sine eodem retinendi pro eisdem infirmis, 
in loco tamen decenti, si ab haeretieis aut infidelibus sit pericu- 
lum sacrilegii. 

17. induendi se vestibus saecularibus, si aliter, vel transire 
ad loca eorum curae commissa, vel ia eis permanere non peterunt, 

18. recitandi rosarium, vel alias preces, si breviarium secum 
deferre non poterunt, vel divinum officium ob aliquod legitimum 
impedimentum recitare non valeant. 

19. dispensandi quando expedire videbitur, super esu carnium, 
ovorum, et lacticiniorum tempore jejuniorum, et quadragesimae. 

20. communicandi has facultates in totum, vel in partem, prout 
Opus esse secundum ejus conscientiam judicaverit Sacerdotibus 
idoneis in conversione animarum laborantibus, et praesertim tem- 
pore sui obitus; ut sede vacante sint, qui possint supplere, donec 
sedes apostolica certior facta, quod quamprimum fieri debebit per 
delegatos, aut per unum ex eis, alio modo provideat. 

21. et praedictae facultates gratis, et sine ulla mercede exer- 
ceantur, et pro tempore ad beneplacitum! s. congregationis de pro- 
paganda fide tantum concessae intelligantur. 

22, utendi eisdem facultatibus in locis tantum ejus spirituali 
jurisdictioni subjectis. 

Ex audientia SSmi habita die 1. Aprilis 1860. 

SSmus Dnus Noster Pius Divina Provid. PP. IX. referente me 
infrpto s. Congregationis de propaganda fide Officiali R. P. D. 
Francisco Xaverio Wierzchleyski praedictas facultates benigne con- 
cessit ad beneplacitum praefatae s. Congregationis. 

. 


Dat. Romae ex Aed. dic. S. Congregnis die et anno praedictis. 

Gratis sine ulla solutione quocumque titulo. 

(L. S.) Clem. M. Buratti. 

2. pro foro interno, sic dictae: „Quinquennales“ per Rescrip- 
tum Sacrae Poenitentiariae de die 3. Aprilis 1860 ad Quinquen- 
nium tributae. En tenorem hvjusce Rescripti: 

Gabriel Titula S. Quirici et Julittae S. R. E. Presbyter 
CARDINALIS FERRETTI 
SS. Vincentii et Anastasii ad Aquas Salvias Abbas Perpetuus Com- 
mendatarius, et Ordinarius SS. DD. Papae, et Sedis Apostolicae 
major Poenitentiarius. i 

Vobis Ven. in Christo Patri Fraecisco Xaverio Wier- 
zchleyski, Episcopo Metropolitanae Ecclesiae Leopolien. ad 
Quinquenium duraturas infrascriptas communicamus facultates, 
quibus pro Foro Conscientiae per vos, sive per Vestrum Vicarium 
in Spiritualibus Generalem, dummodo in Sacro Presbyteratus Or- 
dine sit constitutus, etiam extra Sacramentalem Confessionem pro 
Grege Vobis commisso, et infra fines Vestrae Dioecesis tantum, 
atque de speciali, in unoquoque casu exprimenda, Sedis Aposto- 
licae Auctoritate Vobis delegata, uti valeatis; easque Canonico 
Poenitentiaro, necnon Vicariis Foraneis, pro Foro pariter Con- 
scientiae, sed in actu Sacramentalis Confessionis dumtaxat, etiam 
habitualiter, si Vobis placuerit: aliis vero Confessariis cum ad vos, 
sive ad praedictum Vicarium Generalem in casibus particularibus 
Poenitentium recursum habuerint, pro exposito casu impertiri pos- 
sitis, nisi ob peculiares causas aliquibus Confessariis a Vobis spe- 
cialiter subdelegandis, per tempus arbitrio Vestro statuendum, 
illas communicare judicabitis. 

I. Absolvendi ab Excommunicatione ob manus violentas in- 
jectas in Clericos, aut Presbyteros, vel in Regulares, dummodo 
non fuerit sequuta mors, vel mutilatio seu lethale vulnus, aut os- 
sium fractio; et dummodo Casus ad Forum externum deducti non 
fuerint; injunctis injungendis, et praesertim, ut parti laesae com- 
petenter satisfiat. 

IL Absolvendi a Censuris contra Duellantes inflictis in Ca- 
sibus dumtaxat ad Forum Externum non deductis: Iujuncta gravi 

oenitentia salutari, et aliis injunctis, quae fuerint de jure in- 
jungenda. 

III. Absolvendi quoscumque Poenitentes sive Viros, sive Mu- 
lieres (exceptis Haereticis Publicis, sive publice Dogmatizantibus) 
a quibusvis Sententiis, a Censuris, et Poenis Ecclesiasticis incursis 
ob Haereses tam nemine audiente, vel advertente, quam coram 
alis externatas ob Infidelitatem, et Catholicae Fidei abjurationem 
private admissas, Sortilegia, ac Maleficia etiam cum sociis patrata 
necnon ob Daemonis invocationem cum pacto donandi Animam, 
eique praestitam Idololatriam, ae Superstitiones exercitas, ac de- 
mum ob quaecumque insinuata falsa Dogmata; postquam tamen 
Poenitens Complices, si quos habeat, prout de jure denunciaverit, 
et quatenus ob justas causas nequeat ante absolutionem denun- 
ciare, facta a Poenitente seria promissione denunciationem pera- 
gendi cum primum, et meliori modo quo fieri poterit; Et post- 
quam in singulis casibus coram Absolvente haereses secrete ab- 
juraverit; et pactum cum maledicto Daemone initum expresse 
revocaverit, tradita eidem Absolventi singrapha forsan exarata, 
aliisque mediis ar prs cim ad omnia comburenda, seu destruenda ; 
Injuncta pro modo excessuum gravi Poenitentia salutari cum fre- 
quentia Sacramentorum, et obligatione se retractandi apud per- 
sonas, coram quibus haereses manifestavit, et reparandi illata 
scandala. 

IV. Absolvendi a Censuris incursis,ob violationem Clausurae 
Regalarium utriusque sexus, dummodo non fuerit cum intentione 
ad malum finem, etiam effectu non sequuto, et dummodo casus 
non fuerint ad Forum Externum deducti, cum congrua Poenitentia 
salutari. Et insuper absolvendi Mulieres tantum a censuris, et 

oenis Ecclesiasticis, ob violationem ad malum finem Clausurae 
irorum Religiosorum incursis, dummodo tamen Casus occulti 
remaneant: injuncta gravi Poenitentia sulatari; cum prohibitione 
accedendi ad Ecclesiam, et Conventum, seu Coenobium dictorum 
Religiosorum, durante occasione paccandi. 

V. Absolvendi à Censuris ob retentionem, et lectionem Li- 
brorum prohibitorum inecursis, postquam tamen Poenitens Libros 
prohibitos, quos in sua potestate retineat, prout de jure consig- 
naverit seu consignari fecerit, cum congrua salutari Poenitentia. 

VI. Absolvendi a casu Sedi Apostolicae reservato ob accepta 
munera a Regularibus utriusque sexus; injuncta Poenitenti quando 
agitur de muneribus infra valorem decem scutorum, aliqua ele 
mosyna Absolventis judicio taxanda, et caute eroganda, cum pri- 
mum poterit, in beneficium Religionis, cui facienda esset restitutio ; 
dummodo tamen non constet, quod illa fuerint de Bonis propriis 
Religionis; quatenus vero aecepta munera, vel fuerint ultra valo- 
rem scutorum decem, vel constet fuisse de Bonis propriis Reli- 
gionis, facta prius restitutione, quam si de praesenti adimplere 
nequeat, praestita in manibus Absolventis obligatione restituendi 
infra terminum ejus arbitrio praefiniendum, alias sub reincidentia. 

VII. Absolvendi Religiosos cujuscumque ordinis (etiam Mo- 
niales, per Confessarios tamen pro ipsis a Vobis approbatos, vel 
specialiter deputandos) non solum a praemissis, sed etiam a Ca- 
sibus, et Censuris in sua Religione reservatis. 


VIII. Dispensandi ad petendum Debitum Conjugale cum Trans- 
gressore Voti Castitatis, qui Matrimonium cum dicto Voto contra- 
xerit: hujusmodi poenitentem, monendo ipsum ad idem Votum 
servandum teneri, tam extra licitum Matrimonii usum, quam si 
Marito, seu Uxori respective supervixerit. 


IX. Dispensandi cum Incestuoso, sive Incestuosa, ad peten- 
dum debitum Conjugale, cujus jus amisit ex superveniente occulta 
affinitate per copulam carnalem habitam cum Consanguinea, vel 
Consanguineo, sive in primo: sive in primo et secundo; sive in 
secundo gradu suae Uxoris, seu respective Mariti: remota occa- 
sione peccandi: Et injuncta gravi poenitentia salutari, et Confes- 
sione Sacramentali quolibet mense, per tempus arbitrio Dispen- 
santis statuendum. 

X. Dispensandi super occulto Impedimento Primi, necnon 
Primi, et Secundi, ac Secundi tantum Gradus Affinitatis ex illicita 
carnali copula provenientis, quando agatur de Matrimonio cum 
dicto Impedimento jam contracto: Et quatenus agatur de copula 
cum suae putatae Uxoris Matre, dummodo illa secuta fuerit post 
ejusdem putatae Uxoris nativitatem, et non aliter: Monito Poeni- 
tente de necessaria secreta renovatione Consensus cum sua putata 
uxore, vel suo putato Marito, certiorato, seu certiorata de nilli- 
tate prioris consensus, sed ita caute, ut ipsius Poenitentis delic- 
tum nusquam detegatur; Remota occosione peccandi, ac injuncta 
gravi Poenitentia salutari et Confessione Sacramentali semel in 
mense per tempus Dispensantis arbitrio statuendum. 

Item. Dispensandi super dicto occulto Impedimento, seu Im- 
pedimentis Affinitatis ex Copula illicita etiam in Matrimoniis con- 
trahendis, quando tamen omnia parata sint ad Nuptias, nec Ma- 
trimonium absque periculo gravis Scandali differri possit usque 
dum ab Apostolica Sede obtineri possit Dispensatio: Remota sem- 
ec Paige peccandi, et firma manente conditione quod copula 
iabita cum Matre Mulieris hujus nativitatem non antecedat; In- 
juncta in quolibet casu poenitentia salutari. 

Dispensandi super Impedimento oceulto Criminis, dum- 
modo sit absque ulla machinatione, et agatur de Matrimonio jam 
contracto: monitis putatis Conjugibus de necessaria Consensus 
secreta renovatione: ac injuneta gravi Poenitentia salutari, et Con- 
fessione Saeramentali semel quolibet mense per tempus Dispen- 
santis pariter arbitrio statuendum. 

XII. Dispensandi super Impedimento Tertii, seu Tertii, et 
Quarti, vel Quarti simplicis Gradus, sive Graduum Consanguini- 
tatis, vel Affinitatis, super quo, seu quibus obtenta fuerit Dispen- 
satio ab Apostoliea Sede, et in Litteris hujusmodi Dispensationis 
reticita fuerit incestuosa copula, quae tamen occulta remaneat. 
Ac etiam Dispensandi, seu revalidandi ejusmodi Litteras irritas, 
ac nullas redditas ex Incestu, sive post petitam Dispensationem, 
sive post illius expeditionem, et ante respectivam executionem 
patrato, ac iterato usque ad eamdem executionem in casibus sem- 
per occultis, sive agatur de Matrimonio contrahendo, sive jam 
contracto: monitis in Matrimonio contracto putatis Conjugibus de 
necessaria mutui Consensus secreta renovatione; Injuncta in sin- 
gulis easibus eongrua Poenitentia salutari. 

. XIII Praeterea absolvendi a Censuris, et Poenis Ecclesiasti- 
cis eos, qui Seetis vetitis, Massonieis, aut Carbonariis, aliisque 
similibus nomen dederunt, aut favorem praestiterunt, postquam 
tamen a respectiva secta omnino se separaverint, eamque abjura- 
verint, libros, manuscripta, ac signa sectam respicientia, si quae 
retineant, in manibus Absolventis consignaverint ad ordinarium 
quamprimum caute transmittenda, veraeque poenitentiae signa 
exhibuerint. Firma obligatione denunciandi sectae socios, ac ma- 
gistros, prout de Jure, et quoad Carbonarios, eos omnes, de qui- 
bus in & Praecipimus , Bullae Ecclesiam a Jesu Christo“ a fel. 
rec. Pio VII. editae, et a Papa Leone XII. confirmatae. Injuneta 
pro modo culparum gravi poenitentia salutari cum frequentia sa- 
cramentatis confessionis; Aliisque injunetis de Jure injungendis. 

Datum Romae ex Aedibus Nostris die 3. Aprilis 1860. 

(L. S) A. Serafini S. P. Praef m. p. 


3. facultas reducendi onera Missarum perpetuarum ad trien- 
nium tributa, per Rescriptum Sacrae Congregationis Concilii de 
die 23. Martii 1860, eujus tenor est sequens: , 

Beatissime Pater! Modernus Archiepiscopus Leopolien. lat. 
rit. Sanctitatis Vestrae orator humillimus, omni quo decet obse- 
quio et observantia exponit sese animadvertere, multa legata pia 
Suae dioecesis et missarum perpetuarum onera respective inadim- 
pleta existere signanter propter redituum imminutionem et insuf- 
fieientiam, possessorumque impotentiam, aliisque attentis circum- 
stantiis. Qua de re facultatem supplieat sibi impertiri, tam in 
actu visitationis, quam extra vere pauperes super praeteritis om- 
missionibus absolvendi, nec non hujus modi missarum onera redu- 


cendi ad tramites indulti Sa: me: Benedicti XII. in postremo Ro- 
mano Concilio impressi. Et Deus ete. 

Die 23. Martii 1860. SSmus Dnus Noster, audita relatione in- 
frascripti Secretarii S. Congregationis Concilii, Archiepiscopi, L o- 
polien. oratoris precibus benigne annuens, facultatem eidem im- 
pertitus est ad triennium proximum tantum absolvendi vere pau- 
peres super praeteritis ommissionibus adimplementi onerum mis- 
sarum perpetuarum dumtaxat, injuncta singulis ex iisdem enunciata 
absolutione indigentibus juxta locorum personarum et temporum cir- 
cum stantias, ac quantitatem missarum omissarum aliqua celebratione 
pro unica vice nonnullorum sacrorum in suffragium animarum te- 
statorum appliean., pro quibus missae erant celebrandae celebra- 
taeque minime fuerunt, et aliquo pio opere per modum suffragii 
ut supra itidem appliean. Quo vero ad futurum facultatem simi- 
liter tribuit eidem Archiepiscopo oratori, ut, dicto perdurante trien- 
nio, praefata missarum perpetuaram onera Suae dioecesis, dum- 
modo alias redueta non fuerint, ad tramites indulti Sa: me: Be- 
nedicti XIII. in postrema Romano synodo impressi, illiusque forma 
et tenore in omnibus ad amussim servatis, pro Suo arbitrio et 
conscientia gratis reducere ac moderari possit et valeat. 

A. M. Epps. Tuscul. Card. Cagiano Praef. m. p. 

(L. S.) A. Quaglia Secretarius m. p. 

4. transferendi nonnulla onera Missarum certis quibusdam 
Ecclesiis, Altaribus et diebus affixa, ad alias Ecclesias, vel Altaria, 
per Rescriptum Sacrae Congregationis Concilii de die 23. Martii 
1860. itidem ad triennium delegata. 

Beatisseme Pater! Modernus archiepiscopus Leopolien. latini 
ritus humilime exponit S. U. nonnulla missarum onera Suae dioe- 
cesis certis quibusdam Ecclesiis, Altaribus et diebus affixa reperiri, 
quibus vel ob Sacerdotum penuriam, vel ob aliam justam et ra- 
tionabilem causam nequit in iis satisfieri; Ne igitur hujusmodi 
missarum celebratio retardetur, vel etiam omittatur, enixe rogat 
s. V. ut dignetur facultatem ipsi concedere, ut quoties necessitas 
id exegerit, nec divinus cultus in Ecclesiis id circo minuatur, aut 
populi commoditati praejudicium inferatur, possit ea onera ad 
alias Ecclesias, dies vel Altaria, durantibus enunciatis circumstan- 
tiis, et in alia etiam loea, si opus fuerit, intra ipsam tamen dioe- 
cesim transferre. Orator enim Archiepiscopus de exacto ipsorum 
onerum adimplemento ab iis, ad quos pertineat, rationem exigere 
non praetermittet. Et Deus etc. 

Die 23. Martii 1860. SSmus Dnus Noster, audita relatione 
infrascripti Secretarii Sacrae Congragationis Concilii Archiepiscopi 
oratoris precibus annuens, facultatem eidem impertitus est per 
triennium proximum tantum; ita tamen ut, celebrato majori qui 
fieri poterit, missarum numero in designatis Ecclesiis et Altaribus 
diebus praesertim festis, et exceptis legatis quorum implementum 
haberi potest per augmentum eleemosynae juxta vires reditus, aut 
haeredum obligationes, reliquas missas pro ejus arbitrio et con- 
scientia celebrare facere possit et valeat in aliis Ecclesiis et Alta- 
ribus, ejusdem tamen dioecesis; dummodo concessiones vigore 
praesentis rescripti faciendae triennii terminum non excedant, et 
docto quolibet anno coram ordimnario pro tempore de adimplemento 
et integra enunceiatarum missarum celebratione. 

A. M. Eppus Tuscul. Card. Cagiamo Praef. m. p. 

(L. S.) A. Quagla Secretarius m. p. 

5. deputandi Examinatores prosynodales ad triennium dura- 
turos — medio Rescripti Sacrae Congregationis Concilii de die 
23. Martii 1860. tributa. 

Perillris ac Rme Domine uti fr: SSmus Dnus Noster, audita 
relatione infrascripti Secretarii sacrae Congregationis Concilii, 
precibus Amplit, "uae benigne annuens, eidem impertitur facul- 
tatem eligendi de consensu Capituli duodecim Examinatores loco 
Synodalium ad triennium tantum duraturos, qu in examinibus 
promovendorum ad parochiales perinde adhiberi valeant, ac si in 
dioecesana Synodo fuissent electi. lta tamen, ut si qui ex depu- 
tatis in ultima Synodo supersint, iis etiam una eum a se electis 
utatur. Omnium vero, etiam dicto termino durante, expiret po- 
testas quando celebrata fuerit Synodus, et Amplit. Tuae fausta 
monia precamur a, Domino. 

Amplit, Tuae 

Romae 23. Martii 1860. 
Uti fr. stud. 
A. M. Card. € aginno Praef. m. p. . 
Leopolien. Archiepiscopo. A. Quaglia Secretarius m. p. 

6. deputandi Judices prosynodales ad triennium — delegata 
pariter per Rescriptum Sacrae Congragationis Concilii de die 23. 
Martii 1860. 

Beatissime Pater! Quum desint mocernc Archiepiscopo Leo- 
polien. latini ritus Judices Synodales, nec modo Synodum con- 
vocare valeat, facultatem a Sanctitate Vestra expostulat, eligendi 
duodecim Judices loco Synodalium, quibus uti possit, ac si in 

ioecesana Synodo fuissent electi. Et Deus etc. 
. . Die 23. Martii 1860. SSmus Dnus Noster, audita relatione 
infraseripti Secretarii sacrae Congregationis Concilii attentisque 

narratis, supradictis Archiepiscopi oratoris precibus benigne an- 


; nuit juxta petita, ad proximum triennium tantum cum consilio 


———— 0 —————————————————————————————— 


Capituli, servata tamen in omnibus forma Sacri Concilii tridentini 
Sess. 25. Cap. 10. de Reform. et Contitutionis Sa. me. Benedicti 
XIV. Quamvis Paternae. 

A. M. Eppus Tuscul. Card. €ngiano Praef. m. p. 

(L, S.) A. Quaglia Secretarius m. p. 

1. designandi in singulis Ecclesiis ad septennium Altare pri- 
vilegiatum pro defunctis Breve de die 24. Martii 1860, cujus te- 
nor est sequens: 

Pius PP. IX. Venerabilis Frater salutem et Applieam Bene- 
dietionem. Salvatoris et D. N. I. C. vices licet immeriti gerentes 
in terris ejusque exempla sectantes animabus Christifidelium in 
purgatorio existentibus, quae Deo in charitate eonjunetae ab hac 
luce migrarunt, opportuna de thesauro Ecclesiae auxilia submini- 
strare studemus ut illis quantum Divinae Bonitati placuerit adjutae 
ad coelestem patriam facilius pervenire valeant. Ea propter Nos 
Parochiales et Collegiatas Ecclesias tuarum Civit ae Dioec. Leo- 
polien. quae etiam ob earum tum dignitatem tum antiquitatem 
semper in honore habitae sunt ac speciali praerogativa pollent 
coelestium munerum elargitione decorare volentes, supplicationi- 
bus quoque tuo nomine Nobis super hoc humiliter porreetis in- 
elinati revocatis in eis Privilegiatis Altaribus intuito Paroeciae 
sive in Perpetuum sive ad tempus jam concessis, Tibi ut semel 
per Te ipsum in qualibet ex Parochialibus et Collegiatis Ecclesiis 


ujusmodi unum dumtaxat Altare ad septennium proximum tantum 
Privilegio Aplico decoratum pro animabus Christifidelium a Purga- 
torii poenis liberandis designare valeas, ita ut quandocumque 
Sacerdos aliquis saecularis seu cujusvis Ordinis Congregationis et 
Instituti regularis pro anima cujuscumque Christifidelis, quae Deo 
in charitate conjuncta ab hac luce migraverit, Missam ad Altare 
sic per Te respective designatum celebrabit, anima ipsa de thesauro 
Ecclesiae per modum suftragii Indulgentiam consequatur, et ejus- 
dem D. N. I. C ac Bmae Virginis Mariae, Sanetorumque omnium 
meritis sibi suffragantibus a purgatorii poenis, si ita Deo placue- 
rit, liberetur facultatem auctoritate Aplica tenore praesentium con- 
cedimus et impertimur. Non obstan. Nostra et Cancellariae Apo- 
stolicae regula de jure quaesito non tollendo, aliisque Constitu- 
tionibus et Ordinationibus Aplieis, caeterisque contrariis quibus- 
eumque. Datum Romae apud S. Petrum sub annulo Piscatoris 
die XXIV. Martii MDCCCLX. Pontificatus Nostri Anno Decimo- 


quarto. 
Pro Dno Cardinali Macchi 
(L. S.) 4. B. Brancaleoni Castellani S. m p. 


8. solonniter benedicendi populo eum plenaria Indulgentia 
nomine et auctoritate SS. D. N. Pii Papae IX. et Romani Pontificis 
pro tempore existentis, in duabus cujusque anni solennitatibus, 
videlieet die Paschatis, et alio die festo arbitrio et voluntate No- 
Stra eligendo, post Saera Missarum solemnia, juxta ritum ac for- 
mulam Nobis traditam. Quae quidem facultas per Breve de die 
24. Martii 1860. tributa est Nobis ad tempus, quo Dioecesi isti 
praefuerimus. 

9. Benedicendi Cruces et S. Numismata, cum applicatione 
Plenariae Indulgentiae in articulo mortis consequendae, nec non 
Coronas precatorias eum applicatione Indulgentiarum S. Birgittae 
nuneupatarum, — nacti sumus per Breve de die 20. Aprilis 1860. 
ad decennium. 


10. dispensandi super impedimentis consanguinitatis vel af- 
finitatis in tertio gradu mixto cum secundo pro viginti, et in se- 
eundo gradu puro pro duodecem casibus. En tenorem concer- 
nentis rescripti Sacrae Poenitentiariae: 


9496. Beatissime Pater! Pie defunctus antecessor meus, 
Archiepiscopus Leopoliensis Lucas Baraniecki, et post ejus fata 
ad regimen hujus dioecesis canonice electus Vicarius Capitularis 
Antonius Manastyrski, de speciali gratia Sanctitatis Vestrae gau- 
debant faeultate dispensandi in impedimento consanguinitatis et 
affinitatis in gradu tertio mixto cum secundo, nec non in secundo 
gradu puro. Hane eandem facultatem mox in muneris mei pasto- 
ralis ingressu a Sanctitate Vestra efflagitare cogor, continuo enim 
perdurant motiva, quibus delegatio suprafatae facultatis meis An- 
tecessoribus, innitebatur. Frequentes emergunt easus, in quibus 
dispensatio in suprafatis impedimentis expostulatur, quumque 
propter illam, quae his in oris a longa annorum serie invaluit 
praxim, tum ob intervenientia haud raro motiva reflexione omnino 
digna, impossibile sit petitis hisce denegare — quum porro altera 
ex parte perquam diffieile sit in quovis singulari casu ad Sancti- 
tatem Vestram pro opportuno remedio recurrere tam ob notabilem 
distantiam quam ob expensas, quibus ferendis petentes haud pa- 
res sunt, proinde provolutus ad pedes Sanctitatis Vestrae humili- 
ter oro, dignetur Sanctitas Vestra benignissime mihi delegare fa- 
cultatem dispensandi in impedimentis consanguinitatis et affinita- 
tis, in gradu tertio mixto cum secundo pro triginta casibus, et in 
gradu secundo puro pro viginti casibus. 


Exosculans cum filiali pietate sacratos pedes, persevero Sanc- 
titatis Vestrae obedientissimus filius 
Franc. Xaver. Wierzchleyski 
Archieppus Leopol. l. r. 
Leopoli, 24. Septembris 1860. 


Sacra Poenitentiaria, de speciali et expressa Apostolica Auc- 
toritate, benigne sic annuente SSmo Dno Nro Pio Papa IX., Ven. 
in Xto Patri Moderno Episcopo Leopol. Oratori facultatem conce- 
dit dispensandi cum suis dioecesanis super recensitis impedimen- 
tis pro eodem numero easuum, pro quo eadem faeultas Ejus An- 
tecessori concessa fuit, scilicet: super impedimentis seeundi gra- 
dus simplieis consanguinitatis, seu affinitatis, pro duodecim rv a 
— super impedimentis autem secundi gradus mixti cum tertio 
pariter consanguinitatis, seu affinitatis, pro viginti casibus; servata 
etiam in reliquis forma ac tenore praedictae concessionis. Datum 
Romae in S. Poenitentiaria die 28. Novembris 1860. 


(L. S.) 
A. Serafini S. P. Praef. m. p. 
G. Ballarati S. P. Seeretarius m. p. 

Quum autem ultimus hujusce rescripti passus provoeet ad 
anteriorem similem concessionem, commemorare oportet, parem 
clausulam tam in proxime praeeedenti simili coneessione, quam 
etiam in prioribus resciptis ejusdem generis, ad Antecessores 
Nostros directis occurrere; quas proinde omnes retrogradiendo, 
invenimus denique in rescripto S. Poenitentiariae ad p. d. Archie- 
piscopum Franciseum de Paula Pistek de die 7. Dec. 1838. con- 
ditiones expressas hisce verbis: ,facultates quibus uti valeat cum 
suis Dioecesnis, vere pauperibus, quando magna causae gravitas 
coneurrat, et absque gravis mali periculo matrimonium differri 
nequeat, et sub ea conditione, ut in singulis actis expressa men- 
tio fiat specialis hujus Apostolicae Delegationis.* 

11. eoncedendi Oratoria privata. Breve Apostolicum de die 
1. Martii 1861. ad septennium sonans, sequentis est tenoris: 

Pius PP. IX. Venerabilis Frater, salutem et Aplicam Bene- 
dictionem, Exponendum euravisti Nobis tantam hyemali tempore 
istis in regionibus esse vim frigorum, ut plerique, vel Eeclesiastiéi 
viri, aut aetate graves, aut valetudine laborantes, ex medicorum 
consilio ab adeunda publica Ecclesia, ea tempestate prohibeantur; 
et idcirco fieri, ut pro sua spirituali consolatione sacrum privatis 
ìn oratoriis celebrandi, aut celebrari faciendi, veniam ab te petant. 
Cum itaque huie tuorum fidelium studio salubri sane, et frugifero 
in Domino occurrere impense cupias, Nos enixis precibus roga- 
visti, ut facultatem tibi de Apostolica Nostra Auctoritate facere- 
mus, eujus ope veniam ejusmodi concedere recte posses. Nos 
igitur tuis votis quibus uberius spirituali tuorum fidelium bono 
eonsulitur, obseeundare, quantum cum Domino possumus, volen- 
tes, tibi, Venerabilis Frater, eas partes tenore praesentium, ad 


septennium proximum tantum auctoritate Nostra Apostolica com- | 


mittimus, ut in casu tantum infirmitatis, aut legitimae et rationa- 
bilis causae, qua publieam adire Ecclesiam Oratores prohibeantur, 
iisdem oratorii privati indultum, pro tuo arbitrio, servatis servan- 
dis, Nostro et Romanae Sedis Nomine concedere libere, et licite 
possis, facta in singulis casibus speciali mentione Apostolieae hu- 
jus delegationis. Non obstantibus Constitutionibus, et Ordinatio- 
nibus Apostolicis, aliisque contrariis quibuscumque. Datum Ro- 
mae apud S. Petrum sub Annulo Piscatoris die 1. Martii MDOCCLXI. 
Pontificatus Nostri Anno tE row. j 
TET 

12. quoad memoratam supra sub n. 3. facultatem missarum 
onera reducendi, notanda est posterior Nobis ad triennium indulta 
potestas ad reducenda etiam talia missarum onera, quae super 
agris et fundis radicata sunt. Sede nempe Archieppali vacante, 
post p. d. Antecessorum Nostrum Lucam Baraniecki, Rmus Vica- 
rius Capitularis opportunas Saerae Sedi hoc in objeeto exposuit 
preces, benignamque resolutionem nactus est; cujus tenor est 
sequens: 

Beatme Pater! Non rari prodeunt casus, quod post adeptio- 
nem decimarum in fructibus terrae Ecelesiis ad annum 1848. 
praestari solitarum, nee non post abolitos laboratiles dies, quos 
coloni rustici parochis subininistrabant, beneficia ecclesiastica agris 
et fundis dotata, lieet mutationem quantitatis agrorum non sint 
perpessa, attamen perditis ad cultivandos agros ad annum 1848. 
adhibitis gratuitis laboratoribus, adeo in proventu depressa eva- 
serunt, ut vix ac ne vix sustentando congrue Clero curam anima- 
rum gerenti sufficiant. Parochi igitur tales, qui hae dura tempo- 
run, vicissitudine in proventibus damnificati extiterunt, confugiunt, 
ad hanc Curiam Archiepiscopalem nune suo pastore viduatam, ac 
per humillime signatum  capitnlarem Vicarium  administratam 
postulantes reductionem missarum fundationalium super agris et 
fundis in proventu imminutis oririnetenus radieatarum. 

Dum vero objectum principale super quo onus missarum collo- 
catum fuit, in quantitate mutatum non sit, sed solummodo circa 

conditiones, a quibus proventus ex hoe objeeto essentialiter pen- 
dent, adeo magna mutatio invaluit, ut et ipsum objectum valorem 
suum amiserit; quaestio oritur, licet ne mihi missas fundationales 
| etiam tales reducere, quae radicatae sunt super fundis et agris in 
quantitate quidem non minutis, ast ob causas justas et veras in 
fructificando adeo depressis ut annui horum agrorum et fundorum 
proventus quantitate missarum iisdem conjunetarum, licetsi stipen- 
dium pro quavis missa lecta unum pro cantata vero (absque offi- 
| cio defunctorum) duos florenos conventionalis monetae non exce- 
| dat, nullatenus respondeant? 

Í Quum autem alleviatio durae sortis multorum parochorum re- 
| vera posceret, ut etiam agris et fundis in quantitate non minutis, 
| ad rationem imminutorum proventuum numerus missarum regulari 
| possit; hine qua par sum filiali cum submissione affirmativam 
| quaestionis expositae solutionem a plenitudine gratiae, et potesta- 
| tis Apostolicae implorans, devotissime in osculo sacratorum pedum 
perenno Sanctitatis Vestrae — . a 

| obedientissimus filius et humlms servus 

Antonius Manastyrski , 
| Custos ad Eccl. Mptanam Leop. et pes Capitularis. 
Leopoli, 6. Oct. 1853. 


„Die 18. Decembris 1858.“ SSmus Dnus Noster audita rela- 
| tione infraseripti Secretarii Sacrae Congnuis Coneilii, suprascriptis 
| Vicarii Capitularis Oratoris precibus annuens, facultates necessa- 
| vias et opportunas eidem benigne impertitus est ad hoe, ut veris 
| existentibus narratis, ennunciata missarum onera, habito respectu 
ad praesentes fundorum reditus, pro suo arbitrio et conscientia 
| gratis reducere ac moderari possit et valeat, ita tamen, ut si 


I 


quando parochialium Eeclesiarum reditus augeantur, augeatur 
etiam proportionabiliter numerus ipse missarum, p praesertim 
in actu sacrae Visitationis erit inspieiendum. Mandavit autem 
Ipsa Sanctitas Sua, ut hujusmodi onera sic reducta describantur 
in tabella sacrarii respeetivarum Eeclesiarum ad formam Decre- 
torum generalium Sa. mem. Urbani VIII et Innocentii XII. de 
celebratione missarum. 
A. M. Eppus Tuscul. Card. Uagiano Praef. m. p. 
A. Quaglia Secretarius m. p. 


Quia vero facultas haec ad personam dumtaxat suprafati Rmi 
Dni Vicarii Capitularis restricta erat, extensionem ejus ad Nos 
quoque efflagitavimus, ut patet ex sequenti rescripto: 

Beatme Pater! Vacante Sede Archiepiscopali Leopolitana 1. 

r. obtinuit pro. tunc Capitularis Viearius ex gratia Sanetitatis 
Vestrae hic in copia adjacentem facultatem reducendi missas, 
super agris et fundis radicatas, quorum tamen area et proventus 
temporum injuria tam imminuti sunt, ut nunc oneri missarum, 
originetenus praefixarum, nullatenus respondeant. Quum vero ta- 
ilis facultas ad personam Capitularis Vicarii concessa, nunc in 
| obvenientibus casibus a devote signato Sepp Leopolitano 
|r. l. adhiberi nequit, omni eum submissione supplicandum duxi, 
| ut facultas Vicario Capitulari largita, nunc dum Sedes. Archiepa- 
| lis Leop. l. r. plena est, in suo tenore ad personam meam ex gra- 
tia Sanetitatis Vestrae extendatur. 

In osculo sacrorum pedum perseverans, Apostolicam bene- 
| dietionem pro me et ovili meo exoro Sanctitatis Vestrae obedien- 
| tissimus filius 

Franc. Xav, Wierzchleyski 
Archieppus Leopol. l. r. 
Leopoli, 16. Januarii 1861. 


„Die 2. Martii 1861.“ SSmus Dnus Noster audita relatione 
infrascripti Secretarii sae. Congnis Concilii, suprascriptis Archi- 
episcopi Oratoris precibus annuens, petitam facultatem per trien- 
nium proximum tantum, servata tamen in reliquis forma ac con- 
ditionibus memorati indulti diei 18. Dec. 1858. eidem Archiepisco- 
po benigne impertitus est. 

(L. S. 


I 
P ed Caterini Praef. m. p. 
A. Quaglia Secretarius m. p. 


Haec itaque dum Venerabili Clero notifieamus, id tantum ob- 
servare debemus, Nos omnes supradictas facultates, toties quoties 
Nos a residentia Nostra abesse, vel infirmari, vel quoeumque alio 
modo impediri eontingat, illi Rmo Dno Praelato Venerabilis Ca- 
pituli Ecclesiae Nostrae Metropolitanae subdelegare solere, quem 
ad regimen dioecesis nomine Nostro pro tempore gerendum 
substituimus. 

Leopoli, die-27. Maji 1862. 


FRANCISCUS.. XAVERIUS 
ARCHIEPISCOPUS m. p. 

